Source: http://www.rvr.sk/sk/spravy/index.php?aktualitaId=1694
Timestamp: 2019-02-16 00:53:27+00:00

Document:
Tlačová informácia zo zasadnutia RVR dňa 20. 11. 2012 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu, ktoré sa konalo dňa 20. 11. 2012 v sídle Rady pre vysielanie a retransmisiu
uložila sankciu – pokutu vo výške 100 eur vysielateľovi EUROPA 2, a.s. (programová služba Europa 2) za porušenie § 20 ods. 5 ZVR (ochrana maloletých), ku ktorému došlo odvysielaním piesne interpretov Rakbyho a Bacila s názvom Ukáž mi lásku v programe Maxximum muziky dňa 1. 6. 2012 o cca 12:00 hod;
uložila sankciu – upozornenie na porušenie zákona prevádzkovateľovi retransmisie S - Team, s.r.o., Košice za porušenie § 17 ods. 1 písm. c) ZVR, ku ktorému došlo tým, že v roku 2011 poskytoval retransmisiu programových služieb ČT24 a M1 bez súhlasu ich pôvodných vysielateľov;
uložila sankciu – upozornenie na porušenie zákona vysielateľovi PROGRES-TS, s.r.o. (programová služba INFOKANÁL) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam z vysielania zo dňa 25. 6. 2012 v časovom rozsahu od 12:00 do 14:00 hod;
uložila sankciu – upozornenie na porušenie zákona vysielateľovi 3C s.r.o. (programová služba IKT Ižanská káblová televízia) za porušenie § 16 ods. 3 písm. l) ZVR v súvislosti s nedodaním súvislého záznamu z vysielania zo dňa 24. 6. 2012 v čase od 17:00 do 19:00 hod;
začala správne konanie voči vysielateľovi Rádio VIVA, a.s. (programová služba Rádio VIVA) vo veci možného porušenia § 68 ods. 7 písm. a) ZVR v súvislosti s nevyužívaním frekvencií 90,0 MHz Medzilaborce, 92,8 MHz Ružomberok, 92,9 MHz Prievidza a 96,1 MHz Nitra na účely, na ktoré mu boli pridelené;
začala správne konanie voči vysielateľovi MAC TV s.r.o. (programová služba JOJ) vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania upútavky na program Súdna sieň vysielanej dňa 16. 9. 2012 o cca 20:20 hod a programu Súdna sieň vysielaného dňa 17. 9. 2012 o cca 18:00 hod;
začala správne konanie voči vysielateľovi MAC TV s.r.o. (programová služba JOJ PLUS) vo veci možného porušenia § 35 ods. 3 ZVR (zaraďovanie reklamy do vysielania) a § 36 ods. 2 ZVR (časový rozsah vysielanej reklamy) v súvislosti s vysielaním dňa 19. 8. 2012 od cca 17:00 hod.
Všetky uznesenia prijaté dňa 20. 11. 2012 budú uverejnené v zápisnici zo zasadnutia na webovej stránke Rady.

References: § 20
 § 17
 § 16
 § 16
 § 68
 § 16
 § 35
 § 36